10Jvol. 1 Jurnalul Oficial al Uniunii Europene 39 31995R2494 L257/1 JURNALUL OFICIAL AL COMUNITĂȚILOR EUROPENE 27.10.1995 REGULAMENTUL (CE) NR. 2494/95 AL CONSILIULUI din 23 octombrie 1995 privind indicii armonizați ai prețurilor de consum CONSILIUL UNIUNII EUROPENE, având în vedere Tratatul de instituire a Comunității Europene, în special articolul 213, având în vedere propunerea Comisiei (1), având în vedere avizul Parlamentului European (2), având în vedere avizul Institutului Monetar European (?), având în vedere avizul Comitetului Economic și Social (*), întrucât articolul 109 din tratat impune Comisiei și IME să raporteze Consiliului cu privire la progresul înregistrat de statele membre în îndeplinirea obligațiilor lor legate de realizarea Uniunii Economice și Monetare în ceea ce privește un grad înalt de stabi- litate a prețurilor; întrucât articolul 1 din Protocolul privind criteriile de convergență menționate în articolul 109j din tratat arată că stabilitatea dura- bilă a preţurilor pe care statele membre trebuie s-o realizeze se raportează la inflație măsurată pe o bază comparabilă cu ajutorul indicelui prețurilor de consum, ţinându-se cont de diferențele dintre definițiile naționale; întrucât indicii prețurilor de consum existenți nu au fost elaborați pe o bază direct comparabilă; întrucât Comunitatea și în special autoritățile sale fiscale și mone- tare trebuie să dispună la timp și în mod regulat de indici ai pre- țurilor de consum, deosebiți de indicii folosiți pentru scopuri 1 () JOC84,6.4.1995,p.7. () JO C249,25.9.1995. () Aviz emis la 31 martie 1995 JO C 236, 11.9.1995, p. 11). () JO C236,11.9.1995, p. 11). naționale și microeconomice, pentru a asigura compararea inflației în contextul macroeconomic și internațional; întrucât se știe că inflația este un fenomen care se manifestă în toate formele de tranzacţii comerciale, inclusiv achizițiile de mijloace fixe, achizițiile publice, plata forței de muncă, precum și achizițiile efectuate de către consumatori; întrucât se știe că o gamă de statistici, în cadrul căreia indicele preţurilor de consum ocupă un loc esențial, este relevantă pentru înţelegerea procesului inflaționist la nivel național și între statele membre; întrucât se pot elabora indici comparabili ai prețurilor de consum în locul sau în plus față de indici similari ai preţurilor de consum deja elaborați sau care vor fi elaborați în viitor în statele membre; întrucât elaborarea indicilor comparabili antrenează costuri ce se vor împărți între Comunitate și statele membre; întrucât, potrivit principiului subsidiarității, stabilirea unor standarde statistice comune pentru indicii prețurilor de consum este o sarcină care poate fi abordată efectiv numai la nivelul Comunității și întrucât culegerea datelor și elaborarea unor indici comparabili ai prețurilor de consum vor fi realizate de către fiecare stat membru sub egida organizațiilor și instituțiilor răspunzătoare de elaborarea statisticilor oficiale la nivel naţional; întrucât, în vederea realizării Uniunii Economice și Monetare, întreaga Comunitate are nevoie de un indice al prețurilor de consum; întrucât Comitetul pentru programul statistic (CPS), constituit în baza Deciziei 89/382/CEE, Euratom (5) a Consiliului, a emis un aviz favorabil cu privire la proiectul de regulament, () JOL181,28.6.1985, p. 47.